钦定古今图书集成/历象汇编/庶征典/第106卷 > 王充论衡 > 《五月二十六日大寒二十二韵》元·袁桷
## 钦定古今图书集成/历象汇编/庶征典/第106卷 > 王充论衡 > 《五月二十六日大寒二十二韵》元·袁桷

“地界幽都正，风传委羽来。”“阴机坚积沍，空窾起荒埃。”
“炎帝辞施设，元神擅展裁。气疑翻溟涬，势欲压恢台。
北户严云结，中街宿雾霾。睫流惊炙毂，吻咽讶御枚。
野旷狐归穴，林荒雀下台。趁虚人瑟缩，走驿吏徘徊。
旧箧裘频索，残罏火易灰。当旸纨扇弃，薄暮酒尊催。
牛喘犹瞻月，龙藏敢挟雷。”晓吟肩峭直，午睡发毰毸。
“𫄨绤聊增袭，帘帏莫浪开。鼎温延上客，灶炀集群孩。
鸟认南枝宿，驼鸣北路回。泬寥河汉接，惨淡雪霜堆。
重甲身僵仆，铢衣说诡诙。已知邹子的，更觉杜生哀。
泽国朝曦赫，畬田溽雨催。鸿钧陶石烁，金鉴煮水摧。
旧俗惭卑窘，新闻骋博该。广寒今已到，姑射不须陪。”